Video: Paidaton mies otti raivokkaasti yhteen kaivinkoneen kanssa Vantaalla

Mies on otettu kiinni ja juttua tutkitaan poliisin mukaan vahingontekona.

Mies heitteli kivillä kaivinkonetta Vantaalla varhain torstaiaamuna.

– Saimme ilmoituksen kello 6.48 miehen häiriköinnistä. Paikalle meni yksi poliisin partio. Mies oli heitellyt kivillä kaivinkoneita Aapraminkadulla Vantaalla, Itä-Uudenmaan poliisin tilannekeskuksesta Vantaalta kerrotaan.

Poliisilla ei ole vielä tiedossa, miksi mies oli heitellyt kiviä.

Ainakin yhdessä kaivinkoneessa oli kuljettaja. Kukaan ei loukkaantunut.

Mies on otettu kiinni ja juttua tutkitaan poliisin mukaan vahingontekona.

Asiasta kertoi aiemmin MTV verkkosivuillaan.